Diari Oficial de la Generalitat Valenciana


Sumari del DOGV 2178, del 04-01-1994 (1994/830204)

DECRET 244/1993, de 21 de desembre, del Govern Valencià, pel qual accepta la cessió gratuïta de la propietat de l'immoble situat en l'av. de Beniopa, de Gandía, de 800 m2 de superfície, destinat a centre de salut, realitzada per l'Ajuntament de Gandía.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/21/244/dof/vci/html**

### Dades del document

Número de DOGV
:   2178

Data del DOGV
:   04-01-1994

Secció del DOGV
:   DISPOSICIONS GENERALS

Número del document
:   1994/830204


Data del document
:   21-12-1993

Organisme emissor
:   Conselleria d'Economia i Hisenda

Tipus de document
:   Decret

DECRET 244/1993, de 21 de desembre, del Govern Valencià, pel qual accepta la cessió gratuïta de la propietat de l'immoble situat en l'av. de Beniopa, de Gandía, de 800 m2 de superfície, destinat a centre de salut, realitzada per l'Ajuntament de Gandía. [93/8257]  
L'Ajuntament de Gandía, en sessió plenària realitzada el dia 8 de juny de 1993, acordà la cessió gratuïta a la Generalitat Valenciana de la propietat de l'immoble situat en l'av. de Beniopa, propietat d'aquest ajuntament.  
La cessió es fa amb la finalitat determinant que s'hi construesca un centre de salut.  
A petició del Conseller de Sanitat i Consum s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 21 de desembre de 1993,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de Gandía, de l'immoble de 800 m2 situat en l'av. de Beniopa, de Gandía. Confronta: nord, av. de Beniopa; sud, finca que dóna al c/ Nou d'Octubre; est, c/ Xeraco; i oest, finca c/ Dos de Mayo.  
Aquesta haurà de segregar-se de la inscrita en el Registre de la Propietat de Gandía núm. 1, tom 832, foli 9, finca 23.412, inscripció 1ª.  
Article segon  
Aquesta cessió gratuïta efectuada per l'Ajuntament de Gandía s'efectua amb la condició de destinar l'immoble a centre de salut.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 21 de desembre de 1993  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI